મુખ્ય સચિવો પણ આ વાત સાંભળી અચરજમાં મુકાઈ ગયા હતા કે બેઠક વચ્ચે પણ વડા પ્રધાન મ્યાંનમારમાં આવેલા ભૂકંપથી ઉત્તર-પૂર્વના રાજ્યો પર પડનારી અસરને લઈને સતર્ક હતા. ત્યારે સ્પષ્ટ છે કે પ્રગતિની આ બેઠક પહેલા તમામ રાજ્યોના મુખ્ય સચિવ પણ પૂર્ણ સતર્ક હોય છે. સાઉથ બ્લોકમાં બેઠક થાય તે પહેલા કેટલાંક કિલોમીટર દૂર નેશનલ ઈન્ફોર્મેટિકસ સેન્ટર અેટલે કે એનઆઈસીના મુખ્યાલયમાં અધિકારીઓ અને ટેકનિશિયનોની એક ટીમ કામમાં જોતરાયેલી હોય છે. તે ભારત સરકારના દરેક વિભાગના સચિવો, તમામ રાજ્યના મુખ્ય સચિવોના કાર્યાલયને સાઉથ બ્લોકના આ નાના રૂમને વીડિયો કોન્ફરન્સ સાથે જોડવાની તૈયારી કરી રહ્યા હોય છે. આવી અનોખી વીડિયો કોન્ફરન્સનો હેતુ દેશના વિકાસ માટેનો છે. તેમજ આ અંગે મળતી ફરિયાદોનો ઉકેલ અને સાથે સાથ ભારત સરકારના મહત્વપૂર્ણ કાર્યક્રમો અને યોજનાઓ ઉપરાંત રાજ્ય સરકારોની પરિયોજનાઓ પર દેખરેખ રાખી તેની સમીક્ષા કરવાનો છે. આ અેક ત્રણ પ્રકારની પ્રણાલી છે. જેના હિસ્સામાં પીએમઓ, કેન્દ્ર સરકારના સચિવ અને રાજ્યોના મુખ્ય સચિવ આવે છે.